حاسه إن كلامكم الكتير عن إننا ننسى ونكمل كلام ناس ما حبيتش
الفكرة دي اتبعتت لي من واحدة برضه قبل كده، وبغض النظر يعني حبينا ولا محبيناش فاللي بننصحكم بيه هو ده الصح، مش لازم أموت محروق عشان ينفع أنصحك ما تلعبيش بالنار. ولو عاوزة كلام الناس بتاعت الحب فالأستاذ مرسي جميل عزيز ختم الثلاثية التاريخية بتحفته فات الميعاد وفيها يقول نصًا: بس انا نسيت الابتسام.. زى ما نسيت الآلام.. والزمن بينسى حزن وفرح ياما ياما.. إن كان على الحب القديم.. إن كان على الجرح الأليم إن كان على الحب القديم.. إن كان على الجرح الأليم ستاير النسيان نزلت بقالها زمان.. ستاير النسيان نزلت بقالها زمان ستاير النسيان نزلت بقالها زمان..  وإن كان على الحب القديم وآساه... انا نسيته.. أنا... ياريت كمان تنساه.. كمان تنساه.. كمان تنساه. والشاعر سعيد يوسف كاتب الأغنية المظلومة المشاع (اللي تاعبنا سنين في هواه) بيقول: ياللي هجركو حبيب انسوه .. وبلاش تاني تتعبوا روحكو  بكره تقابلوا اللي تحبوه .. واللي يصونكم ويريّحكو  سيبكم بقى من قولة آه .. سيبو الكلمه ما تتعبوهاش